लिवाली के बल पर सेंसेक्स, निफ्टी में तेजी  
फंडों और खुदरा निवेशकों की लिवाली के बल पर बंबई स्टॉक एक्सचेंज का सेंसेक्स करीब 55 अंक की बढ़त के साथ 19,441.61 अंक पर खुला।
सोमवार को एशियाई बाजारों में मजबूती के रुख के बीच फंडों और खुदरा निवेशकों की लिवाली के बल पर बंबई स्टॉक एक्सचेंज का सेंसेक्स करीब 55 अंक की बढ़त के साथ 19,441.61 अंक पर खुला।  इसी तरह, नेशनल स्टॉक एक्सचेंज का निफ्टी भी 13.55 अंक की मजबूती के साथ 5,838.10 अंक पर खुला। ब्रोकरों ने कहा कि मजबूत आधार वाले शेयरों में फंडों और खुदरा निवेशकों की लिवाली से बाजार की धारणा मजबूत हुई।